Συντεταγμένες: 51°9′17″N 11°48′14″E﻿ / ﻿51.15472°N 11.80389°E﻿ / 51.15472; 11.80389

Ο **Καθεδρικός ναός του Νάουμπουργκ** βρίσκεται στην πόλη Νάουμπουργκ στη Γερμανία. Η εκκλησία, που είναι αφιερωμένη στους αγίους Πέτρο και Παύλο, συνδυάζει στοιχεία ρομανικής και γοτθικής αρχιτεκτονικής και ανακηρύχθηκε το 2018 ως μνημείο παγκόσμιας κληρονομιάς της UNESCO. Η εκκλησία χτίστηκε τον 13ο αιώνα και αποτελεί εξαιρετικό δείγμα αρχιτεκτονικής και γλυπτικής του Μεσαίωνα. Ο καθεδρικός ναός του Νάουμπουργκ είναι στις μέρες μας ένας προτεσταντικός ενοριακός ναός.

Περισσότερες πληροφορίες
------------------------

### Ιστορία

Η εκκλησία ανεγέρθηκε μετά την μεταφορά της επισκοπικής έδρας από το Ζάιτς στο Νάουμπουργκ το 1028. Την Άνοιξη του 1029 ανατολικά σε μία υπάρχουσα ενοριακή εκκλησία άρχισε η κατασκευή του καθεδρικού ναού με στοιχεία πρώιμου ρομανικού ρυθμού. Το 1044, κατά τη διάρκεια της θητείας του επισκόπου Χούνολντ του Μέρσεμπουργκ, η εκκλησία καθαγιάστηκε και οι άγιοι Πέτρος και Παύλος ορίστηκαν ως προστάτες του ναού. Αυτή η εκκλησία βρισκόταν στη θέση, που βρίσκεται το σημερινό οικοδόμημα, αλλά είχε μικρότερο μέγεθος. Το 1160/70 μία κρύπτη με τρία κλίτη προστέθηκε στο κτίσμα. Αυτό το δωμάτιο είναι το μόνο μέρος του αρχικού καθεδρικού ναού, που διασώθηκε στο σημερινό οικοδόμημα λίγο έως πολύ αναλλοίωτο.

Η ανακατασκευή του καθεδρικού ναού ξεκίνησε γύρω στα 1210. Ο νέος καθεδρικός ναός χτίστηκε όταν ήταν επίσκοπος ο Ένγκελχαρντ (1207-1242). Όμως, δεν παρέμεινε για μεγάλο διάστημα σε αυτή την ύστερη ρομανική μορφή, γιατί στα μέσα του 13ου αιώνα προστέθηκε ο πρώιμης γοτθικής αρχιτεκτονικής δυτικός χορός αντικαθιστώντας τον παλιό ενοριακό ναό. Πιθανώς αυτή η προσθήκη ολοκληρώθηκε μέχρι το 1260. Στους δυτικούς πύργους προστέθηκε ένα πάτωμα λίγο αργότερα. Γύρω στα 1330 κατασκευάστηκε ο γοτθικός πολυγωνικός ανατολικός χορός. Επιπλέον όροφοι προστέθηκαν στους δυτικούς πύργους κατά τον 14ο και 15ο αιώνα. Πυρκαγιά κατέστρεψε τον καθεδρικό ναό το 1532 καταστρέφοντας την οροφή. Έπειτα απ' αυτό οι ανατολικοί πύργοι αναγέρθηκαν. Η φωτιά επίσης κατέστρεψε την τρίκλιτη εκκλησία, που ήταν αφιερωμένη στην Παρθένο Μαρία και βρισκόταν δίπλα στον καθεδρικό ναό.

Στη διάρκεια της Μεταρρύθμισης, έγινε η επισκοπική έδρα του πρώτου Γερμανού προτεστάντη επισκόπου, του Νικόλαου φον Άμσντορφ στα 1542. Ο ίδιος ο Μαρτίνος Λούθηρος είχε χειροτονήσει τον Νικόλαο φον Άμσντορφ. Υπάρχει μάλιστα άγαλμα του Μαρτίνου Λούθηρου στον άμβωνα του καθεδρικού ναού του Νάουμπουργκ. Μετά το θάνατο του καθολικού επισκόπου, του Ιούλιου φον Πφλούγκ στα 1564, η Καθολική επισκοπή του Νάουμπουργκ διοικήθηκε από εκλέκτορες της Σαξονίας και τελικά διαλύθηκε στα 1615.

Οι χάλκινες στέγες και τα φανάρια των ανατολικών πύργων προστέθηκαν στα 1713/4 και 1725/8. Ο νοτιοδυτικός πύργος ενισχύθηκε με τρεις ψευδογοτθικούς ορόφους στα τέλη του 19ου αιώνα. Στην ίδια περίοδο αετώματα και στέγες προστέθηκαν και στους δύο δυτικούς πύργους.

### Αρχιτεκτονική και διακόσμηση

Ο καθεδρικός ναός του Νάουμπουργκ είναι βασιλική με στοιχεία ρομανικής και γοτθικής αρχιτεκτονικής. Διαθέτει τέσσερεις πύργους. Αποτελείται από δύο χορούς με δύο παραπετάσματα, που διαχωρίζουν τους χορούς από το κεντρικό κλίτος. Λόγω της ύπαρξης δύο χορών η είσοδος στον ναό γίνεται από τις πλαϊνές πόρτες. Είναι ο μοναδικός ναός στον κόσμο, που διαθέτει δύο χορούς. Ο δυτικός χορός είναι φημισμένος για το παραπέτασμά του και τα 12 αγάλματα, που απεικονίζουν δωρητές του ναού. Από αυτά οκτώ απεικονίζουν άνδρες και τέσσερα γυναίκες. Το πιο διάσημο άγαλμα είναι αυτό, που απεικονίζει την Ούτα (Uta von Ballenstedt), μια γυναίκα ευγενικής καταγωγής. Θεωρείται από πολλούς ως η πιο όμορφη γυναίκα του Μεσαίωνα. Τα αγάλματα κατασκευάστηκαν τον 13ο αιώνα από άγνωστο τεχνίτη, που έχει μείνει στην ιστορία γνωστός ως «Naumburg Master». Ενδεχομένως καταγόταν από τη Γαλλία.

Στο παραπέτασμα του δυτικού χορού απεικονίζονται ανάγλυφες παραστάσεις του Πάθους του Χριστού. Στην είσοδο του παραπετάσματος απεικονίζεται ο Εσταυρωμένος και δεξιά και αριστερά του στις άκρες της πόρτας βρίσκονται τα αγάλματα της Παρθένου Μαρίας και του Ιωάννη, του μαθητή του Χριστού. Το παραπέτασμα είναι διακοσμημένο με διάφορα φυτά και φρούτα, όπως φύλλα κισσού, φουντούκια, κεράσια, κ.α.

Το παραπέτασμα του ανατολικού χορού αποτελείται από τρεις αψίδες. Στη ζωφόρο απεικονίζονται διάφοροι άγιοι. Υπάρχει ένας Εσταυρωμένος (16ος αιώνας) γοτθικής τεχνοτροπίας. Η Αγία Τράπεζα στο κέντρο του ανατολικού χορού προστέθηκε τον 19ο αιώνα.

Το παρεκκλήσι της αγίας Ελισσάβετ της Θουριγγίας είναι ρομανικού ρυθμού. Εκεί υπάρχει ένα άγαλμα της αγίας Ελισσάβετ. Από το 2007 έχουν τοποθετηθεί έγχρωμα τζάμια στα παράθυρα του παρεκκλησίου, που απεικονίζουν σκηνές από τη ζωή της αγίας. Στον καθεδρικό ναό του Νάουμπουργκ εκτός από το παρεκκλήσι της αγίας Ελισσάβετ της Θουριγγίας υπάρχουν και άλλα παρεκκλήσια: α. Το παρεκκλήσι της βαπτίσεως (ή το παρεκκλήσι του αγίου Στεφάνου), β. το παρεκκλήσι των ευαγγελιστών, γ. το παρεκκλήσι των τριών βασιλέων, που χτίστηκε τον 15ο αιώνα και είναι γοτθικού ρυθμού.

Εικόνες
-------

* πύργοι του καθεδρικού ναού του Νάουμπουργκπύργοι του καθεδρικού ναού του Νάουμπουργκ
* κρύπτη του ναούκρύπτη του ναού
* εξωτερικό του καθεδρικού ναού του Νάουμπουργκεξωτερικό του καθεδρικού ναού του Νάουμπουργκ
* κάτοψη του ναούκάτοψη του ναού
* λεπτομέρεια από το δυτικό χορόλεπτομέρεια από το δυτικό χορό
* Πιετά στον καθεδρικό ναό του ΝάουμπουργκΠιετά στον καθεδρικό ναό του Νάουμπουργκ
* διαχωριστικό του δυτικού χορούδιαχωριστικό του δυτικού χορού
* εσωτερικό του καθεδρικού ναού του Νάουμπουργκ (κεντρικό κλίτος)εσωτερικό του καθεδρικού ναού του Νάουμπουργκ (κεντρικό κλίτος)
* δυτικός χορός του ναούδυτικός χορός του ναού
* 
* 
* 
* διαχωριστικό του ανατολικού χορούδιαχωριστικό του ανατολικού χορού
* εξωτερικό του καθεδρικού ναού του Νάουμπουργκεξωτερικό του καθεδρικού ναού του Νάουμπουργκ
* κεντρικό κλίτος του ναούκεντρικό κλίτος του ναού
* λεπτομέρεια, ανάγλυφες μορφές στο δυτικό χορόλεπτομέρεια, ανάγλυφες μορφές στο δυτικό χορό
* λεπτομέρεια, ανάγλυφες μορφές στο δυτικό χορόλεπτομέρεια, ανάγλυφες μορφές στο δυτικό χορό
* λεπτομέρεια, ανάγλυφες μορφές στο δυτικό χορόλεπτομέρεια, ανάγλυφες μορφές στο δυτικό χορό
* άμβωνας του ναούάμβωνας του ναού
* Ekkehard II και η σύζυγός του Uta, δωρητές του ναούEkkehard II και η σύζυγός του Uta, δωρητές του ναού
* Hermann I (περίπου 980 - 1038) και Reglindis (περίπου 989 - 1016), δωρητές του ναούHermann I (περίπου 980 - 1038) και Reglindis (περίπου 989 - 1016), δωρητές του ναού
* άγαλμα της Αγίας Ελισσάβετάγαλμα της Αγίας Ελισσάβετ
* παρεκκλήσι τριών βασιλέων στο Νάουμπουργκπαρεκκλήσι τριών βασιλέων στο Νάουμπουργκ

Εξωτερικοί σύνδεσμοι
--------------------

* Καθεδρικός ναός του Νάουμπουργκ άρθρο στην ιστοσελίδα whc.unesco.org

Βιβλιογραφία
------------

* Der Naumburger Meister: Bildhauer und Architekt im Europa der Kathedralen, εκδότης: Petersberg Michael Imhof Verlag, 2011, τόμος Α', ISBN 978-3865686008.
* Der Naumburger Meister: Bildhauer und Architekt im Europa der Kathedralen, εκδότης: Petersberg Michael Imhof Verlag, 2011, τόμος Β', ISBN 978-3865686008.
* Schubert Ernst, Constantin und Klaus Beyer, Der Dom zu Naumburg : Architektur und Bildwerke, εκδότης: Union Verlag, Βερολίνο 1990, ISBN 978-3372002469.

Παραπομπές
----------

1. 1 2 3  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 11602. Ανακτήθηκε στις 31  Ιουλίου 2018.
2. ↑  whc.unesco.org/pg.cfm?cid=31&id\_site=1470.
3. 1 2  «Naumburg Cathedral, UNESCO World Heritage Site». *universes.art* (στα Αγγλικά). Ανακτήθηκε στις 10 Ιανουαρίου 2021.
4. ↑  Welle (www.dw.com), Deutsche. «Germany's Naumburg Cathedral wins World Heritage designation | DW | 01.07.2018». *DW.COM* (στα Αγγλικά). Ανακτήθηκε στις 10 Ιανουαρίου 2021.
5. ↑  «Crypt. Naumburg Cathedral». *universes.art* (στα Αγγλικά). Ανακτήθηκε στις 10 Ιανουαρίου 2021.
6. ↑  «Central nave, western rood screen. Naumburg Cathedral». *universes.art* (στα Αγγλικά). Ανακτήθηκε στις 10 Ιανουαρίου 2021.
7. 1 2 3 4 5 6  «Tour: Discover the cathedral». *Naumburg Cathedral* (στα Αγγλικά). Ανακτήθηκε στις 10 Ιανουαρίου 2021.
8. ↑  «View of the west choir. Naumburg Cathedral». *universes.art* (στα Αγγλικά). Ανακτήθηκε στις 10 Ιανουαρίου 2021.
9. ↑  «UNESCO World Heritage Site since 2018». *Naumburg Cathedral* (στα Αγγλικά). Ανακτήθηκε στις 10 Ιανουαρίου 2021.
10. ↑  «Uta of Naumburg. Naumburg Cathedral». *universes.art* (στα Αγγλικά). Ανακτήθηκε στις 10 Ιανουαρίου 2021.
11. ↑  «Western rood screen. Naumburg Cathedral». *universes.art* (στα Αγγλικά). Ανακτήθηκε στις 10 Ιανουαρίου 2021.
12. ↑  «Eastern rood screen. Naumburg Cathedral». *universes.art* (στα Αγγλικά). Ανακτήθηκε στις 10 Ιανουαρίου 2021.
13. ↑  «Elizabeth Chapel. Naumburg Cathedral». *universes.art* (στα Αγγλικά). Ανακτήθηκε στις 10 Ιανουαρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 312808873
* LCCN: n82254957
* GND: 4228478-8
* NKC: kn20050425040

 |

 |